ابن اثیر کاتب

نصر اللہ بن محمد بن محمد بن عبد الکریم شیبانی جزری، کنیت ابو فتح، ضیاء الدین، معروف بہ ابن اثیر کاتب (558ھ–637ھ/1163ء–1239ء) ایک وزیر اور علم و ادب کے ماہر کاتب و انشا پرداز تھے۔،.

 پیدائش اور تعلیم 
ان کی پیدائش جزیرہ ابن عمر میں 558ھ میں ہوئی اور ابتدائی زندگی وہیں گزاری۔ ابتدائی تعلیم وہیں حاصل کی، پھر اپنے خاندان کے ساتھ موصل منتقل ہو گئے۔ وہاں اپنے دونوں بھائیوں، مجد الدین ابو سعادات اور عز الدین علی بن اثیر جزری کے ساتھ علم حاصل کیا اور بڑے علما سے فقہ و علومِ دینیہ میں استفادہ کیا۔ قرآن حفظ کیا، حدیث سنی اور عربی زبان، لغات اور شاعری میں مہارت حاصل کی یہاں تک کہ ادب میں بلند مقام پایا۔ الذهبي، تاريخ الإسلام، ج٤٦ ، ص ٣٥٤ 
 عہدے 
587ھ میں سلطان صلاح الدین ایوبی کے وزیر مقرر ہوئے، پھر دمشق چلے گئے اور وہاں صلاح الدین کے بیٹے الملک افضل کی وزارت سنبھالی،ابن خلكان، وفيات العيان، ج5، ص 389 لیکن جلد ہی تعلقات خراب ہونے پر خفیہ طور پر دمشق چھوڑ دی۔ اس کے بعد 607ھ میں الملک ظاہر غازی (صاحبِ حلب) کی خدمت میں شامل ہوئے مگر وہاں بھی زیادہ عرصہ نہ رہے۔ بعد ازاں موصل واپس آئے اور وہاں کے حاکم محمود بن عز الدین مسعود کے لیے انشا نویسی کرنے لگے۔ اسی کی طرف سے انھیں آخری ایام میں بغداد خلیفہ کے پاس سفارت پر بھیجا گیا جہاں ان کا انتقال ہو گیا۔ ابن الوردي، تاريخ ابن الوردي، ج 2، ص 106 .ابن العماد، شذرات الذهب ،ج7، ص 328.

 تصانیف 
 . المثل السائر في أدب الكاتب والشاعر – یہ ان کی سب سے مشہور کتاب ہے۔ ابن خلکان نے کہا:ابن خلكان، وفيات العيان، ج٣، ص ٦٦ 
"یہ دو جلدوں پر مشتمل ہے، اس میں ہر وہ چیز جمع کر دی جو فنِ کتابت سے متعلق ہے، کوئی چیز نہیں چھوڑی۔"
 . الوشي المرقوم في حل المنظوم – یہ ان کی پچھلی کتاب المثل السائر کے ایک باب سے متعلق ہے، اس میں زیادہ تفصیل دی۔ مقدمہ میں لکھتے ہیں:
"جب میں نے المثل السائر تصنیف کیا تو اس میں ایک باب اس طریقے پر مختص کیا اور بعض معانی جلیلہ درج کیں جن کے لیے دقیق فہم درکار ہے، پھر میں نے بعض مقامات میں اس کتاب کی طرف اشارہ کیا۔"
اس میں تین ابواب ہیں:
پہلا باب: اشعار کی تحلیل
دوسرا باب: قرآن کی آیات کی تحلیل
تیسرا باب: احادیث کی تحلیل
 . كفاية الطالب في نقد كلام الشاعر والكاتب
 . المفتاح المُنشا لحديقة الإنشا
 . المعاني المخترعة في صناعة الإنشاء
 . الجامع الكبير في صناعة المنظوم والمنثور
 . البرهان في علم البيان
 . القول الفائق الأريب بعُتبى وليد وذكرى حبيب – تحقیق: ولید السراقبی

 وفات 
637ھ میں بغداد میں وفات پائی، اس وقت وہ موصل کے حاکم کی طرف سے سفارت پر گئے ہوئے تھے۔ ان کی نمازِ جنازہ دوسرے دن جامع القصر میں ادا کی گئی اور انھیں مقابر قریش میں دفن کیا گیا۔البغدادي، تاريخ بغداد،ج٢١ ، ص ١٨٠ 

 حوالہ جات 

زمرہ:1240ء کی وفیات
زمرہ:عرب مؤرخین
زمرہ:1165ء کی پیدائشیں
زمرہ:عرب لغت نویس
زمرہ:عرب سوانح نگار شخصیات
زمرہ:عرب شعرا
زمرہ:عربی شعراء
زمرہ:تیرہویں صدی کے عراقی شعراء
زمرہ:عہد عباسی کے شعرا
زمرہ:بنو بکر
زمرہ:موصل شہر کی شخصیات
زمرہ:ویکی ڈیٹا والے صفحات
زمرہ:کارہائے نمایاں ویکی ڈیٹا سے ماخوذ
زمرہ:ویکی ڈیٹا سے ماخوذ پیشہ ورانہ زبان
زمرہ:صفحات مع خاصیت P103
زمرہ:شاگرد ویکی ڈیٹا سے ماخوذ
زمرہ:مدفن ویکی ڈیٹا سے ماخوذ
زمرہ:صفحات مع استعمال P20 خاصیت
زمرہ:بغداد میں وفات پانے والی شخصیات
زمرہ:1239ء کی وفیات
زمرہ:صفحات مع استعمال P19 خاصیت
زمرہ:558ھ کی پیدائشیں
زمرہ:637ھ کی وفیات